b'\n_START_ARTICLE_\nBalzaminis actas\n_START_PARAGRAPH_\nBalzaminis actas arba Modenos balzaminis actas (it. aceto bals\xc3\xa1mico)\xc2\xa0\xe2\x80\x93 brandinant statin\xc4\x97se vynuogi\xc5\xb3 misos pagrindu gaminamas actas. Artimos juodai tamsiai rudos spalvos, specifinio intensyvaus sald\xc5\xbeiar\xc5\xabg\xc5\xa1\xc4\x8dio skonio bei savito kvapo. Konsistencija priklauso nuo brandinimo laiko \xe2\x80\x93 varijuoja nuo skystos iki tir\xc5\xa1tos. Modenos balzaminis actas laikomas vertingiausia maistinio acto r\xc5\xab\xc5\xa1imi, delikatesu ir vertinamas gurman\xc5\xb3.\n_START_SECTION_\nPavadinimo kilm\xc4\x97\n_START_PARAGRAPH_\nBalzamin\xc4\xaf act\xc4\x85 X am\xc5\xbeiuje i\xc5\xa1rado Italijos provincijoje Modenoje, tod\xc4\x97l tradici\xc5\xa1kai jis tebevadinamas Modenos balzaminiu actu.\n_START_SECTION_\nGamybos technologija\n_START_PARAGRAPH_\nGaminamas i\xc5\xa1 virtos vynuogi\xc5\xb3 misos ir statin\xc4\x97se laikyto vyno acto mi\xc5\xa1inio, visk\xc4\x85 daug met\xc5\xb3 perpylin\xc4\x97jant \xc4\xaf skirtingas statines. Brandinimo laikas da\xc5\xbeniausiai varijuoja tarp 3\xe2\x80\x9325 met\xc5\xb3, gali b\xc5\xabti brandinama ir ilgiau. Klasikin\xc4\x97 tir\xc5\xa1to sirupo konsistencija ir skonio intensyvumas i\xc5\xa1gaunamas nuo 12 met\xc5\xb3. Brandinant ilgiau, konsistencija tir\xc5\xa1t\xc4\x97ja, skonis ir kvapas intensyv\xc4\x97ja._NEWLINE_Priklausomai nuo brandinimo laiko ir kokyb\xc4\x97s, u\xc5\xbe original\xc5\xb3 Modenos balzamin\xc4\xaf act\xc4\x85 pra\xc5\xa1oma 60\xe2\x80\x93600\xe2\x82\xac/L, u\xc5\xbe ilgiausiai brandint\xc4\x85 auk\xc5\xa1\xc4\x8diausios kokyb\xc4\x97s \xe2\x80\x93 nuo 800\xe2\x80\x931200\xe2\x82\xac/L._NEWLINE_Prekyboje si\xc5\xabloma ir pigesni\xc5\xb3 jo pakaital\xc5\xb3 bei klasto\xc4\x8di\xc5\xb3 i\xc5\xa1 vyno acto, kuris nuda\xc5\xbeomas amoniakine karamele ar kitais da\xc5\xbeikliais, dirbtinai sutir\xc5\xa1tinamas krakmolu ar kitais tir\xc5\xa1tikliais.\n_START_SECTION_\nNaudojimas\n_START_PARAGRAPH_\nPopuliariausias naudojimo b\xc5\xabdas: i\xc5\xa1 balzaminio acto, alyvuogi\xc5\xb3 aliejaus, druskos bei pipir\xc5\xb3 gaminamas u\xc5\xbepilas salotoms. Italijos Modenos regione garsus patiekalas\xc2\xa0\xe2\x80\x93 jautiena su balzaminio acto pada\xc5\xbeu.'